NaiveNeuron/SloPal huggingface dataset:
Blahová, Natália, poslankyňa NR SR (2011-03-24):
Takže, pán predseda, dovoľte, aby som uviedla hlasovanie k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Kanadou o mobilite mladých, v ktorom Národná rada Slovenskej republiky podľa čl. 86 písm. d) Ústavy Slovenskej republiky po prerokovaní návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Kanadou o mobilite mladých (tlač 234) A. vyslovuje súhlas so Zmluvou medzi Slovenskou republikou a Kanadou o mobilite mladých a B. rozhodla, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi. Prosím, pán predseda, dajte hlasovať.
Holeva, Viliam, poslanec NR SR (2013-03-19):
Keďže sme hlasovali o pozmeňujúcich návrhoch zo spoločnej správy a mám splnomocnenie gestorského výboru, odporúčam hlasovať o tom, že predmetný návrh zákona prerokujeme v treťom čítaní ihneď.
Ľ. Kaník, minister práce, sociálnych vecí a rodiny SR: (2003-12-04):
Dôchodky v roku 2004 mali byť pôvodne zvyšované podľa zákona č. 461/2003 o sociálnom poistení od 1. 7. automatickým mechanizmom závislosti od priemerného medziročného rastu spotrebiteľských cien a od medziročného rastu priemernej mzdy v hospodárstve Slovenskej republiky vykázaných Štatistickým úradom. Podľa doterajších odhadov Národnej banky Slovenska, Štatistického úradu Slovenskej republiky, Ministerstva práce, sociálnych vecí a rodiny SR by percento zvýšenia predstavovalo približne 8 % pri zvyšovaní dôchodkov od 1. 7. 2004. Vzhľadom na očakávané dosahy zvýšenia spotrebiteľských cien v budúcom roku a vzhľadom na snahu zmierniť tento dosah na skupinu dôchodcov bol vypracovaný návrh, ktorý zasahuje do tohto mechanizmu, do tohto automatického mechanizmu, a to tak, že zvýšenie dôchodkov sa vykoná v dvoch termínoch, pokiaľ bude, samozrejme, návrh zákona schválený. K 1. 2. 2004 o 4 % mesačnej sumy dôchodkovej dávky a k 1. 12. 2004 o percento určené ako súčet jednej polovice percenta medziročného rastu spotrebiteľských cien a jednej polovice percenta medziročného rastu priemernej mzdy v hospodárstve  Slovenskej republiky znížené o 4 %. To znamená, celkový objem dôchodku vyplateného dôchodcom bude presne rovnaký, ako bol zámer, ale dôjde k posunu a k zrýchlenej výplate časti dôchodku práve s cieľom eliminovať rast spotrebiteľských cien, ktorý sa predpokladá po novom roku. Tu si treba uvedomiť, že jednak musíme prihliadnuť na finančné možnosti Sociálnej poisťovne. Sociálna poisťovňa má len tie prostriedky, ktoré sú uvádzané v jej rozpočte a len z týchto prostriedkov môže realizovať vyplatenie dôchodkov, zo žiadnych iných a jej zdroje pochádzajú z odvodov platených zamestnancami a zamestnávateľmi za svojich zamestnancov. Tiež by som chcel zdôrazniť, že v žiadnom prípade nie je pravdivé a korektné tvrdiť... (Ruch v sále. Predseda NR SR P. Hrušovský: „Páni poslanci, prosím o pokoj. Páni poslanci.“) ... že zvýšenie cien bude minimálne trikrát vyššie ako zvýšenie dôchodkov. To je argument, ktorý nie je pravdivý a život a prax potvrdí tieto moje slová. Obdobne ako v minulom roku, keď sa avizovalo 30-, 40-percentné zvýšenie cien, sa nič také nestalo a nestane sa tak ani v tomto roku. A preto si myslím, že zvýšenie, ktoré je navrhované, iste nie je ideálne, ale je maximálne možné v rámci existujúcich reálnych možností. Tiež to znamená, že zavedením tohto mechanizmu, kde sa kombinuje rast priemernej mzdy a rast inflácie, sa postupne z roka na rok bude reálna hodnota dôchodkov zvyšovať, z roka na rok, nedá sa to jednorazovým skokom, ale ten proces sa začína, začína sa od budúceho roku a každým rokom bude významnejší a významnejšie ho budú dôchodcovia pociťovať, tí, ktorí už v dôchodku sú, alebo tí, ktorí do dôchodku bezprostredne pôjdu. A poviem to, čo som už povedal mnohokrát, nie je to žiadna nová informácia, v najbližších troch rokoch pri predpokladanom ekonomickom raste Slovenska sa zvýšia dôchodky približne o 20 %. Ďakujem za pozornosť.
Mihál, Jozef, poslanec NR SR (2016-09-21):
Ďakujem pekne, pán podpredseda. Vážené kolegyne a kolegovia, som poverený mojimi kolegami Eugenom Jurzycom, Jankou Kiššovou a Natáliou Blahovou, aby som predniesol návrh novely zákona 461/2003 o sociálnom poistení, ktorého podstatou je zmena pravidiel pri zvyšovaní dôchodkového veku. Návrh spĺňa všetky náležitosti, stojíme si za ním, bude mať mierne negatívny finančný dopad pre rozpočet Sociálnej poisťovne. Je v súlade s ústavou a medzinárodnými predpismi.
Hlina, Alojz, poslanec NR SR (2015-03-18):
Ďakujem veľmi pekne. Ja kolegovi Poliačikovi poviem, že ako približne to prebiehalo. Včera večer som si robil prípravu na dnes. Pozerám, čo pôjde, pozerám Nicholsonová, idem si pozrieť, čo navrhuje. Včera aj manželke, že idem sa pozrieť, že čo tá Nicholsonová navrhuje. Pozerám, som teda, povinná školská, sa mi to javilo ako pozitívne, rozkliknem. Potom ma tam zaujala tá tvrdá formulácia, ktorú som spomínal. Potom mi to nedalo, urobil som si komparované znenie a áno, to ma hnevá, lebo možno si začal dobre, že máme problém, identifikujeme problém, navrhujeme riešenia. Ale, ale niekedy zatiahnete ručnú brzdu v plnej rýchlosti. Načo tam vkladáte povinnú sexuálnu výchovu od 5. do 9. roka a ešte nepripúšťate alternovanie. Proste to je celé. To je celé. A, pán kolega, ja teda som sa na filozofa nikdy nehral. Ja pripúšťam, teda že som, teda na tom možno mentálne nie až tak, však som ani vysokú neskončil na rozdiel tuná od kolegov, ktorí tých korešpondenčných možno aj dve. Ale povedzte mi, teda tak mi to jednoducho vysvetli, čo to vlastne je ten liberalizmus, lebo ja už tomu, priznám sa, nerozumiem. Takže vy hovoríte, že sloboda rodiča rozhodnúť o tom, čo sa jeho dieťa bude učiť, je menšia ako právo dieťaťa na informácie? Dobre, prečo ale potom pani kolegyňa Nicholsonová, akožto vaša členka liberálneho klubu, upiera to právo deťom na cirkevných školách? Rozumiete? Čo sú tie deti, sú iné, ony majú cajch alebo čo sú to? To je geto, to už sú talibanisti? To už je, prosím vás pekne, ak niekto chce nosiť na sebe visačku, že je liberál, tak prípadne pomôžte aj mne jednoduchému chlapcovi z Oravy a povedzte mi, že teda v čom to je ten liberalizmus.
Sulík, Richard, poslanec NR SR (2012-06-21):
Môj návrh je, môj návrh je taký, áno, môj návrh je ten. (Prerušenie vystúpenia predsedajúcim.)
Jurinová, Erika, podpredsedníčka NR SR (2015-03-12):
Chcete reagovať, pán poslanec? Áno, chce. Nech sa páči, máte slovo.
Grendel, Gábor, poslanec NR SR (2023-11-28):
Ďakujem pekne. Pán poslanec Podmanický, ako sa hovorí, ja o voze, vy o koze. Ja som hovoril o dôvodoch na odvolanie pána ministra vnútra, čo je téma tejto mimoriadnej schôdze, a vy ako vždy o poslancovi Igorovi Matovičovi. No, pred desiatimi rokmi, keď už som spomínal toto obdobie aj vo svojom vystúpení, pred desiatimi rokmi bola mantra na tej vašej strane poslaneckej sály, že všetko je chyba Radičovej vlády, že za toto môže Radičovej vláda, za hento môže. Už ste boli pri moci, ale ešte za všetko mohla Radičovej vláda. Tak toto isté sa teraz opakuje, len osoby a obsadenia sa menia. Ale bolo by dobré, keby sme sa vrátili k podstate veci, a tá podstata veci je, že pán minister vnútra zlyhal a za toto zlyhanie by mal niesť politickú zodpovednosť.
Číž, Miroslav, podpredseda NR SR (2015-03-24):
S reakciou pani poslankyňa Šípošová má slovo.
J. Kvorka, poslanec: (2009-02-12):
A ešte jedna vec k hospodárskej kríze. Keď bola, tvrdili ste, trh to vyrieši, všetko spraví a bude, čo my robíme bu-bu-bu, bu-bu-bu, bu-bu-bu. Zavčasu premiér a predseda tejto vlády reagoval a pôsobil na to, že sa treba k tomuto.... (Vystúpenie automaticky prerušené časomierou.) (Potlesk.)
Kollár, Boris, predseda NR SR (2022-02-02):
S ďalšou faktickou poznámkou vystúpi pán poslanec Valášek, nech sa páči.
Blanár, Juraj, podpredseda NR SR (2021-02-25):
Príjemné predpoludnie, vážené panie poslankyne, páni poslanci. Otváram druhý rokovací deň 24. schôdze Národnej rady Slovenskej republiky. Na dnešnom rokovaní sa nezúčastnia títo ospravedlnení páni poslanci: pán poslanec Baránik, Blcháč, Cmorej, Faič, Ferenčák, Kamenický, Kerekréti, Linhart, Mihálik, Nemky, Ňarjaš, Osuský, Pčolinský, Pollák, Svrček, Szőllős, Šofranko, pani poslankyňa Šofranko, pán poslanec Šuca, Taraba, Tóth, Urban, Valocký a Vašečka. Budeme pokračovať v prerušenej rozprave o návrhu vlády na vyslovenie súhlasu Národnej rady s opakovaným predĺžením núdzového stavu vyhláseného z dôvodu ohrozenia života a zdravia osôb v príčinnej súvislosti so vznikom pandémie, ktorý je uvedený pod tlačou 430. Chcel by som teraz požiadať pani ministerku Máriu Kolíkovú o to, aby zaujala svoje miesto ako navrhovateľka. Vidím, že pán spravodajca pán poslanec Ondrej Dostál už zaujal svoje miesto. Chcel by som požiadať pani ministerku, ak sa nachádza niekde nablízku v parlamente, aby sa dostavila do rokovacej sály a dovtedy, kým pani ministerka nepríde, prerušujem rokovanie. (Prestávka.) (Po prestávke.)
Lipšic, Daniel, poslanec NR SR (2013-10-24):
Pán predseda, chcem požiadať návrhom procedurálnym, aby parlament vyzval pani ministerku, aby sa vrátila do sály. Urobme prestávku na polhodinu, ak potrebuje si vybaviť nejaké veci, telefóny, večeru. V poriadku. Pán predseda, je pravdou, že zákon to nevyžaduje. Bolo tu dobrým zvykom vždy a patrilo k nejakým tradíciám parlamentu, že odvolávaný člen vlády tu vždy sedel. Pani premiérka tu sedela celú dobu, celú dobu, keď ste ju odvolávali a boli ste vulgárni, sedela tu. Dokedy? Celú noc? Považujem to za prejav cynizmu voči parlamentu. Ešte raz, ak treba urobiť prestávku kvôli večeri, nie je problém.
Galko, Ľubomír, poslanec NR SR (2017-03-29):
Ďakujem pekne, pán predseda. Mám dva procedurálne návrhy. Prvý, navrhujem posunutie bodu č. 85 Informácia podpredsedu vlády a ministra vnútra Slovenskej republiky o využití Letky Ministerstva vnútra Slovenskej republiky za obdobie rokov 2015 – 2017, o ktorom sa malo rokovať dnes o pätnástej hodine, na budúci týždeň. Odôvodnenie: Pán prezident je celý týždeň na zahraničnej služobnej ceste. Vráti sa až v piatok a bolo by z našej strany veľmi korektné, aby sa mohol k tým informáciám, ktoré tu odznejú, prostredníctvom médií vyjadriť k verejnosti. Lebo určite nejaké otázky vzniknú. Druhý procedurálny návrh. Navrhujem, aby sa pri prerokovaní bodu č. 85 Informácia podpredsedu vlády a ministra vnútra Slovenskej republiky o využití Letky Ministerstva vnútra Slovenskej republiky za obdobie rokov 2015 – 2017, aby pri tomto bode prebehla riadna rozprava. Poprosím, ešte čas, lebo nestihnem to odôvodniť.
T. Cabaj, poslanec: (2006-03-16):
Úvodná veta znie: „Národná rada Slovenskej republiky sa uzniesla na tomto zákone.“ Ide o legislatívnotechnickú úpravu, už som spomínal, že do gestorského výboru to predložil výbor pre financie, rozpočet a menu. A druhý pozmeňujúci návrh. Úvodná veta v čl. I sa uvádza bez poradového čísla a znie: „V § 2a sa za odsek 5 vkladajú nové odseky 6 a 7, ktoré znejú“ a tak ďalej. Ide o legislatívnotechnickú úpravu. O týchto dvoch legislatívnotechnických úpravách by sme potom hlasovali v rámci hlasovania spoločne. Ďakujem pekne.
B. Bugár, podpredseda NR SR: (2003-12-16):
J. Heriban, poslanec: Vážený pán predseda, vážení páni podpredsedovia, vážené kolegyne, vážení kolegovia, vážení novinári, vážení zamestnanci Národnej rady, dovoľte mi, aby som v mene klubu Aliancie nového občana tiež sa pripojil ku všetkým mojim predrečníkom. Ja by som chcel zvlášť zaďakovať pánovi predsedovi Národnej rady Pavlovi Hrušovskému, pani podpredsedníčke Zuzane Martinákovej, pánom podpredsedom Viliamovi Veteškovi, Bélovi Bugárovi za to, že dokážu vytvoriť takú atmosféru v tejto Národnej rade, že nielen my, ale aj tí, ktorí sa zúčastňujú tohto rokovania, cítia, že Národná rada sa posúva smerom, kam asi všetci chceme, aby sa raz dostala. Dovoľte mi, aby som zaďakoval aj všetkým kolegom z koalície a všetkým kolegom z opozície, lebo si myslím, že práve vďaka našim vzťahom a vďaka normálnym rozhovorom a vzťahom, ktoré prebiehajú vo výboroch aj tu v pléne, táto Národná rada má imidž, ktorý sa zlepšuje, aj keď zatiaľ sa neukazuje vo výskumoch, že sa zlepšuje, ja si myslím, že niekde hlboko sa skutočne zlepšuje. Ďakujem všetkým novinárom, ktorí nám pomáhajú. Ďakujem všetkým, ktorí pripravujú materiály pre nás. A chcel by som v týchto časoch pred Vianocami zaželať všetkým veľa lásky, veľa porozumenia, veľa citu. A dúfam, že Vianoce nám všetkým pomôžu, aby budúci rok bol lepší a úspešnejší. Ďakujem.
Paška, Pavol, predseda NR SR (2013-09-04):
Hlasujeme o bodoch 3, 8 a 12, odporúčanie je neschváliť. (Hlasovanie.) 142 prítomných, 11 za, 83 proti, 48 sa zdržalo. Tieto body sme neschválili.
P. Paška, predseda NR SR: (2008-04-02):
(Hlasovanie.) 140 prítomných, 2 za, 100 proti, 36 sa zdržalo, 2 nehlasovali. Body 16, 17 sme neschválili.
Goga, Ľudovít, poslanec NR SR (2018-10-23):
Ďakujem, pán podpredseda. V rozprave vystúpili dvaja poslanci, nebol podaný žiadny procedurálny návrh. Prosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Matovič, Igor, podpredseda vlády a minister financií SR (2022-10-06):
Ďakujem pekne. Vážený pán predsedajúci, kolegovia, kolegyne, dovoľte mi, aby som z poverenia predsedu vlády a podľa § 131 ods. 7 rokovacieho poriadku Národnej rady ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Čiže neprítomná je ministerka Remišová, ktorú zastupujem ja, minister Doležal, ktorého zastupuje ministerka Milanová, minister Vlčan, ktorého zastupuje ministerka Milanová a minister Mikulec, ktorého zastupuje minister Lengvarský. Neprítomní sú aj ministri, ktorým neboli položené otázky, Budaj, Naď, Krajniak, Karas. Tam sme skončili.
Hrnčiar, Andrej, podpredseda NR SR (2016-09-07):
Pán poslanec, pán podpredseda Bugár.
B. Bugár, podpredseda NR SR: (2004-05-13):
Otváram všeobecnú rozpravu o tomto bode programu. Pýtam sa, či sa hlási niekto do rozpravy ústne. Konštatujem, že nikto. Vyhlasujem rozpravu o tomto bode programu za skončenú a prerušujem rokovanie o tomto návrhu. Ďalej pristúpime k rokovaniu, a to k druhému a tretiemu čítaniu o zákone z 9. marca 2004 o voľbách do Národnej rady Slovenskej republiky, vrátenom prezidentom Slovenskej republiky na opätovné prerokovanie Národnou radou Slovenskej republiky . Materiál ste dostali ako tlač 615. Dávam slovo spoločnému spravodajcovi z ústavnoprávneho výboru poslancovi Gáborovi Gálovi. Nech sa páči, pán poslanec.
P. Hrušovský, predseda NR SR: (2004-06-14):
Pán poslanec Miklušičák, nech sa páči. J. Miklušičák, poslanec: Ďakujem, pán predseda. Vo svojom vystúpení pán kolega v súvislosti s návrhom pána Mikloška zakotviť kresťanské tradície do preambuly Zmluvy o Európskej únii, o ústave, uviedol okrem iného, že Sovietsky zväz prehral svoje pozície nie vďaka nemorálnosti systému, ale vďaka svojej konkurencieschopnosti. Podľa môjho názoru je práve strata konkurencieschopnosti zapríčinená nemorálnosťou systému, ktorý v Sovietskom zväze bol. V prípade, že Európa zabudne na svoje morálne korene, obávam sa, že takým istým spôsobom skončí a stratí konkurencieschopnosť aj to, čo sa snaží obhajovať. Ďakujem.
Pellegrini, Peter, predseda NR SR (2015-12-08):
Prezentujme sa a hlasujme o návrhu pani poslankyne Žitňanskej. (Hlasovanie.) Prítomných 141 poslancov, za hlasovalo 140 poslancov, zdržal sa 1 poslanec. Tento návrh sme schválili.
Dostál, Ondrej, poslanec NR SR (2019-05-15):
Pani poslankyňa Remišová, mal by som jednu otázku k tomu oznamovaniu alebo neoznamovaniu osobného záujmu, pretože práve toto ustanovenie aj v súčasnosti, keďže, keďže ukladá verejným funkcionárom oznámiť svoj osobný záujem pred tým, ako na rokovaní vystúpi, tak to je jedno z takých ustanovení, ktoré v tom zákone nie je úplne, úplne jasné. Lebo niekedy osobný záujem je úplne jasný a niekedy ten osobný záujem môže byť, môže byť taký veľmi, povedal by som, že všeobecný alebo, alebo je na zvážení, aká miera toho osobného záujmu má byť. Že keď je niekto lekár a prerokúva sa zákon, ktorý sa týka o zdravotníctve, či pred každým vystúpením a pred každým hlasovaním o takomto zákone má túto skutočnosť oznámiť, lebo sa upravujú podmienky pre fungovanie lekárov, rovnako ako akýkoľvek zákon, ktorý sa týka napríklad, teda akákoľvek novela zákona o obecnom zriadení, keď je niekto mestský poslanec, obecný poslanec, starosta, či pred každým, každým hlasovaním alebo pred každým vystúpením má oznamovať. Čiže mám pocit, že aj teraz je to, je to také nie úplne vyjasnené, nie vždy sa to celkom dodržiava, napríklad vtedy, keď ide o všeobecne známu skutočnosť, že niekto je lekár alebo je komunálny poslanec a spomenie to, spomenie to vo svojom vystúpení. Takže neviem si celkom presne predstaviť, ako by to malo fungovať napríklad s tým nezapočítavaním, že kto by rozhodol, že je to osobný záujem, nie je to osobný záujem, má sa to započítať, nemá sa to započítať. Tam vidím nejaký technický problém, ale môžme v druhom čítaní pokračovať.
M. Fronc, poslanec: (2008-02-13):
A druhá poznámka. Zaujalo ma, keď ste hovorili o tom, že má to riziká takéto sporenie v druhom pilieri. Ja si myslím, že máte pravdu a že aj viete, o čom ste hovorili, pretože naozaj v tejto krajine ľudia aj v minulosti sporili na dôchodky a potom v roku 1948 prišiel Víťazný február a ich úspory zmizli a jednoducho mali problémy, a to bola tá potopa. Ďakujem.
Bugár, Béla, podpredseda NR SR (2011-09-07):
Pán poslanec Rafaj.
Paška, Pavol, predseda NR SR (2014-02-04):
Ďakujem pekne, pán podpredseda. Otváram rozpravu. Nemám písomnú prihlášku, pýtam sa, či má niekto záujem vystúpiť. Pán poslanec Mikuš. Končím možnosť sa prihlásiť. Nech sa páči, pán poslanec.
Danko, Andrej, predseda NR SR (2019-03-26):
Pán poslanec Heger, poprosím o reakciu.
Glváč, Martin, podpredseda NR SR (2019-10-16):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Nie je tomu tak. Končím možnosť prihlásiť sa a vyhlasujem rozpravu za skončenú. Pani navrhovateľka, asi nie už, pani spravodajkyňa, nie. Termín hlasovania vás požiadam. (Reakcia spravodajkyne.) Dnes o jedenástej. Prerušujem rokovanie o tomto bode programu. A pristúpime k druhému čítaniu o návrhu na vyslovenie súhlasu Národnej rady s pristúpením Slovenskej republiky k Dohovoru o zriadení Európskeho univerzitného inštitútu. Návrh vlády má tlač 1738 a spoločná správa výborov má tlač 1738 (pozn. red.: správne „tlač 1738a“). Nech sa páči, pani ministerka. (Rokovanie o návrhu na vyslovenie súhlasu Národnej rady Slovenskej republiky s pristúpením Slovenskej republiky k Dohovoru o zriadení Európskeho univerzitného inštitútu , tlač 1738.)
Krúpa, Juraj, poslanec NR SR (2020-07-23):
Ďakujem za slovo. Ja si strašne užívam tieto výlevy pána Mazureka, ktorý tu ide hodnotiť akademické tituly ako absolvent vysokej školy života, a možno, ja neviem, zvládol vodičák na traktor a už ako poslanec si myslí, že ovláda všetky tie veci, pretože dostal mandát od ľudí, vysvetlí nám tu všetko, poľnohospodárstvo, vesmírnu politiku a tak ďalej. Úžasné, skvelé! Ja neviem, možnože keby sme sa mali nad tým tak zamyslieť, že ako by sme mali hodnotiť historické osobnosti, tak vo vašom podaní, ja neviem, Jozefa Tisa asi nebudeme hodnotiť podľa toho, že čo robil, čo neurobil a ako sa zaslúžil za niečo alebo nezaslúžil, či kolaboroval, alebo neka..., nekolaboroval s Nemeckom, ale možno by sme ho mali hodnotiť podľa toho, že či, ja neviem, zle citoval nejakú encykliku Pia XII. alebo niečo podobné. Podľa toho možnože by sme mali teda hodnotiť podľa vášho vnímania toho, to, čo Jozef Tiso bol. Ale tak ja to nehám na vás, vysvetlite mi to. Ďakujem. (Potlesk.)
Pellegrini, Peter, predseda NR SR (2016-02-11):
Pán poslanec Abrhan, nech sa páči.
Pčolinský, Peter, podpredseda NR SR (2022-11-10):
S ďalšou faktickou pán poslanec Taraba.
Vášáryová, Magdaléna, poslankyňa NR SR (2013-09-11):
Pán poslanec Sulík, ja vám prečítam jeden, jeden z bodov kultúrneho testu: „Dielo významnou mierou prispieva k rozvoju niektorého z audiovizuálnych žánrov alebo k rozvoju kreativity a originality audiovizuálneho spôsobu zobrazovania skutočnosti.“ To je skutočne kritérium, na ktoré môžete sa odvolávať, to je, to bude normálna domáca úloha, to si budú všetci písať. (Povedané so smiechom.) Tieto kritériá toho kultúrneho testu sú, samozrejme, nemerateľné a budú sa subjektívne posudzovať, o tom niet pochýb. A znovu hovorím, že ten test realizačných kritérií je, že sa bude to robiť v štúdiách Slovenskej republiky, bola by som rada vedieť, ktoré štúdio, prekristapána, je vhodné na, na točenie filmov, lebo ja neviem o žiadnom. Viem, že točia v Pisztoriho paláci niektoré filmy, ale to rozhodne nepatrí medzi štúdiá Slovenskej republiky.
I. Mikloš, podpredseda vlády a minister financií SR: (2005-12-06):
Pán poslanec Fajnor povedal, že štát sa vzdáva podpory bývania, že nepodporuje bývanie. Nie je to pravda. Štát podporuje bývanie sumou okolo vyše 7 mld. korún každý rok. Ak si vezmeme, že v priemere sa postaví okolo 14-tisíc bytov ročne, tak to znamená podporu na jeden byt alebo jeden dom vo výške 500-tisíc korún. Teda tvrdiť také niečo, čo tvrdí pán Fajnor, jednoducho je ďaleko od reality a ďaleko od pravdy. Nie je to pravda. Čo sa týka zmeny tých parametrov, jednoducho treba povedať, že vďaka reformám a pozitívnemu ekonomickému vývoju sa znižujú úrokové sadzby, a teda je potrebné robiť zmeny, čiže nejde o nestabilitu systému. Jednoducho ekonomické podmienky sa menia, a menia sa pozitívne, a celkom určite platí, iste so mnou budete asi súhlasiť, že by mala ostať zachovaná relácia medzi produktmi stavebných sporiteľní a iných finančných inštitúcií, napríklad hypotekárnymi úvermi. A keďže sme rušili vlani zvýhodnenie hypotekárnych úverov, aj preto sme navrhli tie zmeny, ktoré sme navrhli. Faktom je, že došlo potom k dohode v tom, že sme ustúpili od toho zníženia jednopercentného zvýhodnenia. A v spoločnej správe sa navrhuje pozmeňujúci návrh, aby to bolo zachované, s čím súhlasím a na čom bola zhoda a dohoda aj so stavebnými sporiteľňami. Chcem povedať, že zmeny, ktoré navrhol pán poslanec Fajnor, ale v zásade aj to, čo navrhuje pán poslanec Vážny, lebo to by viedlo presne k tomu istému výsledku, by nebolo v prospech stavebníkov, ale bolo by, samozrejme, v prospech stavebných sporiteľní. Čo sa týka tej podpory, my zvyšujeme podporu inde. Zvyšujeme podporu pri zatepľovaní domov na 350 mil. korún ročne. A posledná vec, ktorá bola spomenutá pánom poslancom Fajnorom, sú tie domy pre manažérov Kie. Tam ide o to, peniaze sa na to vyčleňujú, ale Kia potom bude tieto domy odkupovať a peniaze sa vrátia do štátneho rozpočtu. Takto bola podpísaná zmluva. Ja osobne si nemyslím, že je to najlepší spôsob, teda forma podpory, ale to vyplynulo aj z toho, že sme nemali, žiaľbohu, v tom čase pravidlá na podporu investorov, ktoré dnes už máme a dnes už takúto formu napríklad pomoci pre investorov tieto pravidlá nepoznajú. Takže z týchto dôvodov chcem požiadať panie poslankyne, pánov poslancov, aby nepodporili tieto pozmeňujúce návrhy pánov poslancov Fajnora a Vážneho. Ďakujem pekne.
Kadúc, Miroslav, poslanec NR SR (2012-08-01):
Ďakujem za slovo. Pán Šebej, ja veľmi pekne ďakujem za vaše vystúpenie. Som veľmi rád, že môžem súhlasiť s tým, čo ste povedali. Nepredpokladám však, že návrh na skrátenie legislatívneho konania neprejde. Tajne dúfam, že členovia vládnej strany nielen alebo aspoň právnici, ale aj osoby s vyšším právnym povedomím a citom pre právny štátny na základe doteraz uvedeného a podľa mňa argumentačne relevantného budú hlasovať proti tomu, čo je nelegitímne a čo nie je ani v súlade s ústavou, ani s rokovacím poriadkom Národnej rady. Inými slovami, verím, že nielen osoby s tým právnym vzdelaním budú hlasovať proti návrhu na skrátené legislatívne konanie.
Figeľ, Ján, podpredseda NR SR (2014-10-30):
Na vystúpenie pána ministra je šestica faktických poznámok, s prvou Jozef Mihál, nech sa páči.
Jurzyca, Eugen, poslanec NR SR (2017-05-12):
Ďakujem pekne za slovo. Pani predsedajúca, verím, že stihneme do druhej odprezentovať zákon. Je to teda návrh poslancov Národnej rady Eugena Jurzycu, Anny Zemanovej, Jozefa Rajtára (tlač 539) a je to návrh zákona, ktorým sa dopĺňa zákon č. 71/1967 Zb. o správnom konaní. Dámy a páni, Slovensko obsadilo v ostatnom rebríčku Svetového ekonomického fóra 131. miesto zo 140 krajín vo fungovaní verejných inštitúcií. To sú napríklad také veci ako povolenia, regulácie, rôzne reportovania, registre. Posledná skončila Venezuela, mimochodom krajina, ktorá s byrokraciou nikdy nemusela bojovať, lebo verila, že bude mať peniaze z ropy. Nakoniec sa ukázalo, že tá ropa môže byť problém, a Venezuela je vo vážnych problémoch aj preto, že takúto domácu úlohy si nikdy nerobila. Robme si ju stále priebežne. Slúži na to aj tento predkladaný zákon, ktorý ruší povinnosť predkladať výpis z obchodného registra a výpis zo živnostenského registra rôznym inštitúciám pri všelijakých úkonoch. Celkovo sme identifikovali viac ako 150 situácií, kde je treba tieto výpisy dávať a nebolo by treba. Prešli sme 70 zákonov, kde sme tieto zbytočné povinnosti identifikovali a kde ich teraz chceme rušiť. Ja myslím, že to je zrozumiteľné. Možno ako príklad uvediem žiadosť o zmenu vlastníctva vozidla pri ukončení lízingu. Tam treba dávať výpisy: zmena vlastníctva nákladného vozidla napríklad, žiadosť o povolenie na prevádzkovanie ambulancie a tak ďalej a tak ďalej. Čiže toto všetko by sa zrušilo, štát tie informácie má. Ďakujem pekne za pozornosť.
P. Paška, predseda NR SR: (2007-09-20):
písomných odpovediach členov vlády Slovenskej republiky na interpelácie poslancov Národnej rady . Je to tlač 346. Najprv budeme hlasovať o tom, že Národná rada berie na vedomie vyjadrenia poslancov Gibalovej, Lipšica a pani poslankyne Sárközy, že písomné odpovede členov vlády na ich interpelácie považujú za neuspokojivé. Takže budeme hlasovať o tomto vyjadrení. Prezentujeme sa a hlasujeme. (Hlasovanie.) 134 prítomných, 60 za, 62 proti, 11 sa zdržalo, 1 nehlasoval. Konštatujem, že toto uznesenie sme neschválili. Teraz budeme hlasovať o uznesení, ktorým Národná rada berie na vedomie písomné odpovede vlády na interpelácie poslancov písomne podané predsedovi Národnej rady Slovenskej republiky do 15. augusta 2007. Ešte predtým, kým budeme o tom hlasovať, chcel by som reagovať na návrh pána poslanca Lipšica, ktorý vzniesol námietku na odpoveď pána ministra kultúry Marka Maďariča. Uznávame, že došlo k chybe a termíny neboli dodržané zo strany kancelárie, takže minister kultúry odpovedal na interpeláciu v stanovenej lehote, ale tá lehota plynula od času, kedy dostal, samozrejme, požiadavku. Pán poslanec, došlo k chybe, ospravedlňujem sa za to. Dostačuje to takto? Dobre, ďakujem pekne. Takže budeme teraz hlasovať o tom, že Národná rada berie na vedomie písomné odpovede členov vlády. Prezentujeme sa a hlasujeme. (Hlasovanie.) 134 prítomných, 77 za, 47 proti, 10 sa zdržalo. Konštatujem, že sme zobrali písomné odpovede členov vlády na vedomie. Ďakujem pekne, tým sme vyčerpali program hlasovania. A budeme pokračovať ďalej v bode interpelácie . Ako ďalší vystúpi pán poslanec Fronc. Nech sa páči. (Hlasy v sále.) Nech sa páči, pán poslanec Fronc. (Šum v rokovacej sále.) Do rozpravy. Pán poslanec Abrhan, procedurálny návrh.
Paška, Pavol, predseda NR SR (2013-12-16):
Pani poslankyňa, chcete reagovať? Nie. Vyhlasujem rozpravu za skončenú. Pán navrhovateľ, chcete zaujať stanovisko? Nech sa páči.
Bugár, Béla, podpredseda NR SR (2018-11-21):
Takže konštatujem, že Národná rada Slovenskej republiky v tajnom hlasovaní neodvolala Andreja Danka z funkcie predsedu Národnej rady Slovenskej republiky. Ďakujem pekne a vyhlasujem 37. schôdzu za skončenú. Stretneme sa budúci týždeň v utorok na ďalšej plánovanej schôdzi. (Rokovanie 37. schôdze NR SR sa skončilo o 17.30 hod.)
Kuffa, Štefan, poslanec NR SR (2014-10-15):
Ďakujem za slovo. Zákonník práce naozaj potrebuje flexibilitu, aj takú tú liberalizáciu. Veď ja som to včera v podstate aj spomenul, aj zopakovalo sa to tu, tak ja to tiež ešte zopakujem. Aj tá práca dohodnutá na dobu určitú je vážnym problémom, áno, a ak by sa to uvoľnilo, bolo by to napríklad na päť rokov, päťkrát je to možné. Tým pádom by sa viac vytlačili tie agentúry dočasného zamestnávania. Pekne si to prepojil, ten Zákonník práce, ktorý predkladáš a v podstate aj s tým ministerským návrhom vo vzťahu ako k tým agentúram, pretože tie agentúry naozaj na tom trhu práce sú zvýhodňované. A ja som presvedčený o tom, že ani pánu ministrovi nejde o to, aby sme zvýhodňovali takýchto zamestnávateľov, kde nie sú sociálne istoty, naozaj nie sú, lebo tí zamestnanci sú tam naozaj diskriminovaní a tá istota sa nedá nazvať istotou. Včera bolo spomenuté tiež napríklad, v tom tvojom návrhu Zákonníka práce, zrušiť tie nezmyselné preškoľovania tých vodičov. Naozaj sú to veľakrát formálne záležitosti, ktoré len trápia zamestnávateľov a dnes zamestnať na Slovensku čo len jedného zamestnanca, máte kopec problémov, kopec úradov na krku, kopec kontrol, daňových zaťažení, potom všelijakým spôsobom tí zamestnávatelia látajú tie, na vykrytie tých pracovných pozícií aj možno skrze tej agentúry dočasného zamestnávania, ale v konečnom dôsledku dopláca na to bežný občan. Byť zamestnancom agentúry dočasného zamestnávania, tak to nie je žiadna výhra a to sa nedá hovoriť o žiadnej výhode. Jednoducho ten Zákonník práce potrebuje akútne, veľmi akútne potrebuje celú novelu a tých 20-tisíc štátnych zamestnancov, ktorí sú zamestnaní v štátnej správe a berú výsluhový alebo dôchodok... (Prerušenie vystúpenia časomerom.)
Pčolinský, Peter, podpredseda NR SR (2023-06-15):
Ďakujem. A teraz nevystúpi pán poslanec Kočiš. V tejto chvíli, kolegovia, prerušujem rokovanie o tomto bode. A ďalší postup je taký, že vzhľadom na to, že viaceré kluby žiadali prestávku na rokovanie poslaneckých klubov pred hlasovaním, hlasovať budeme 11.30 h, čiže vyhlasujem 30-minútovú prestávku, 11.30 h začneme hlasovaním o programovom vyhlásení vlády, po ňom by mal nasledovať ten celý blok hlasovaní z minulej schôdze a pravdepodobne, aby ste počítali s tým, bude procedurálny návrh predsedu, aby sme hlasovali aj, ak presiahneme 13. hodinu, aby sme zase nerozbíjali to hlasovanie na ix kúskov. Čiže keď nám bude chýbať 15 minút ešte aj po trinástej, aby sme to dohlasovali, tak bude takýto procedurálny návrh. Verím, že s tým budete súhlasiť, aby sme to mali, tú májovú schôdzu, aby sme ju vlastne mali z krku. Poobede o štrnástej je hodina otázok, o pätnástej sú termínované tri skrátené legislatívne konania, po ich prerokovaní budeme pokračovať v tomto bode, číže budeme pokračovať vystúpením pána poslanca Kočiša. O sedemnástej hlasujeme pravdepodobne o tých skrátených legislatívnych konaniach, ak, samozrejme, sa dorokujú, čo by sa mali... A to je asi tak všetko, čo som vám chcel povedať. Potom, potom by mali nasledovať druhé vládne čítania. Čiže teraz je 30-minútová prestávka, teda do 11.30 h a o 11.30 h hlasujeme o programovom vyhlásení vlády a celým tým blokom hlasovaní z minulej schôdze, ktoré, mimochodom, sú v drvivej väčšine prvé čítania, čiže mali by sme to stihnúť do trinástej. (Reakcia z pléna.) A ešte taká informácia pre kolegov. Už niekoľko rokov je taká iniciatíva MISIA 11, kde sa zbierajú peniaze pre detičky. Sú konkrétne rozpísané, ktoré deti. Vonku pri prezenčkách? (Reakcia z pléna.) Pri prezenčkách na chodbe sú tí kuriéri, sú to poväčšine známi ľudia, ktorí týmto spôsobom zbierajú peniaze pre pomoc deťom. Čiže kto má záujem, môže prispieť. Ďakujem pekne. (Prerušenie rokovania o 11.03 hodine.) (Pokračovanie rokovania o 11.30 hodine.)
M. Hort, podpredseda NR SR: (2008-07-01):
S faktickou poznámkou na vystúpenie pána poslanca sa neprihlásil nikto, preto dávam teraz slovo v rozprave ďalšej prihlásenej ústne, pani poslankyni Kataríne Cibulkovej. Nech sa páči, pani poslankyňa. Pani poslankyňa stihnete to do 12.00 hodiny? Je to dlhý pozmeňujúci návrh? (Odpoveď poslankyne.) Tak prerušíme vaše vystúpenie o 12.00 hodine a dočítate to potom. Nech sa páči.
Jahnátek, Ľubomír, minister pôdohospodárstva a rozvoja vidieka SR (2013-10-18):
Takže máme, neviem, dve hodiny za sebou. V prvom rade chcem oceniť, s výnimkou jedného diskutujúceho, že tá diskusia bola skutočne vecná, a ja som aj vnímal to, čo mi hovoríte, a myslím si, že je dôležité povedať si, ako vidí kto tú problematiku. Pokiaľ som dobre pochopil, o čo vám tu išlo, možno keď to zvýrazníme nejakými odkazmi, lebo opakujeme sa tu v cestách, opakujeme sa tu v stožiaroch, pritom je tam jasne napísané v tej tretej vete v tom šiestom odstavci, že sa jedná o nadzemné a podzemné vedenia, či to už nazvete líniová stavba, alebo nadzemné, podzemné vedenie, veď stále hovoríme o tom istom. Ale dobre, keď sa to tu účelovo vyťahuje, aj to patrí asi k folklóru. Ale v každom prípade si myslím, že treba urobiť niektoré odkazy k tým veciam, ktoré legislatívna rada pokladala za normálne, a jednoducho nám niektoré veci, napr. tie technopárty, ako to tu pracovne nazývame, stanovila vzhľadom na to, že ste prednedávnom schvaľovali zákon o športe a tam to máte jasne nadefinované, takže možno keď to doplníme ešte nejakými odkazmi, dá sa o tom hovoriť. Sú tam vážnejšie problémy, ktoré sa týkajú vzťahu medzi ochranou prírody. Tu nesľubujem, že v krátkej dobe nájdeme nejaké spoločné riešenie s ochranármi, ale v každom prípade je to námet, s ktorým musíme v ďalšom pracovať. Takže len toľko. Ďakujem pekne.
Blanár, Juraj, podpredseda NR SR (2022-02-03):
Reagujte už na predrečníka, pán Kočiš, nehnevajte sa!
B. Bugár, podpredseda NR SR: (2004-01-23):
(Hlasovanie.) Prítomných 128 poslancov, za návrh 70, proti 10, zdržalo sa 47, nehlasoval 1. (Potlesk.) Tento návrh sme prijali. návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 46/1993 Z. z. o Slovenskej informačnej službe v znení neskorších predpisov a o zmene a doplnení niektorých zákonov . Návrh zákona ste dostali ako tlač 520, návrh na jeho pridelenie výborom máte v rozhodnutí pod č. 528. Dávam slovo poslancovi Pavlovi Minárikovi, aby za skupinu poslancov návrh zákona uviedol. Nech sa páči.
Blanár, Juraj, podpredseda NR SR (2021-10-19):
Teraz pán poslanec Marek Kotleba.
Šeliga, Juraj, podpredseda NR SR (2021-02-24):
Dámy a páni, budeme pokračovať v prerušenom rokovaní a pristúpime k druhému čítaniu o vládnom návrhu zákona, ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov v znení neskorších predpisov . Tento návrh prerokúvame v skrátenom legislatívnom konaní, je pod tlačou 432 a výsledky výborov 432a. Poprosím pána ministra Doležala, aby uviedol návrh zákona a zdôvodnil ho.
B. Bugár, podpredseda NR SR: (2006-02-03):
Prosím teraz predsedu výboru pre sociálne veci a bývanie poslanca Júliusa Brocku, aby podal správu o výsledku prerokovania tohto materiálu vo výboroch. Nech sa páči.
P. Hrušovský, predseda NR SR: (2003-11-06):
(Hlasovanie.) Prítomných je 128 poslancov, za 2, proti 101, zdržalo sa 25. Bod 15 zo spoločnej správy sme neschválili. Budeme hlasovať o bode 19 zo spoločnej správy. Páni poslanci, hlasujeme. (Ruch v sále.) (Hlasovanie.) Prítomných je 129 poslancov, za 2, proti 107, zdržalo sa 20. Návrh sme neschválili, teda bod 19 zo spoločnej správy. Prosím ďalšie hlasovanie, pán poslanec.
Zemanová, Anna, poslankyňa NR SR (2022-04-28):
Ďakujem veľmi pekne za všetky reakcie a budem reagovať len všeobecne a krátko. Osobne ma ale však zaráža, ako tu bez zmyslov vykrikujú poslanci SMER-u typu pán poslanec Blaha. Pán Blaha, môžete sa aj teatrálne postaviť na uši, ale tu nie sme na Facebooku, tu vám nebudeme tlieskať za tieto vaše absurdné žvásty. Proste smeráci sa jednoducho boja a boja sa, že keď Fico skončí v base, tak začne spievať a spievať bude nielen o SMER-e, ale aj o HLAS-e ale aj všetkých zlodejinách, ktoré sa tu napáchali. A ešte jednu vec k poslancovi... k pánu Rybaničovi, rozdiel medzi Ficom a pánom Rybaničom je to, že pán Rybanič bol zadržaný, stál pred súdom, bol odsúdený, pričom Najvyšší súd vec vrátil Krajskému súdu v Bratislave, aby ju v potrebnom rozsahu znovu prerokoval a rozhodol, a tak nech sa poučí pán Fico z tohto mladého človeka, nech sa nebojí a nech sa tiež vydá spravodlivosti do rúk.
Ďuriš Nicholsonová, Lucia, podpredsedníčka NR SR (2018-12-03):
Ďakujem, otváram všeobecnú rozpravu. Písomne sa za klub SNS prihlásil do rozpravy pán poslanec Hrnko a písomne prihlásený je aj pán poslanec Radovan Baláž. Pán poslanec Hrnko, máte slovo.
Chren, Martin, poslanec NR SR (2014-11-08):
Ďakujem veľmi pekne. No priznám sa, pán minister, som sklamaný. Vy ako nový minister zdravotníctva ale dlhé roky tam pôsobíte. Ste mali šancu prísť a naozaj faktmi argumentovať, že to, čo tu opozícia hovorí nie je pravda, že neexistuje v zdravotníctve systematizovaný spôsobom tunelovania pri nákupoch prístrojov. No nevyjadrili ste sa k tomu. Ale ste nový minister, preto namiesto nejakej kritiky by som vám chcel dať pár otázok. Ja sa v zdravotníctve až tak dobre nevyznám. Nepracujem tam a nepoznám tých ľudí, ale tam vy sa pohybujete dlho a určite poznáte ľudí a poznáte vzťahy. A chcem sa vás spýtať, poznáte pána Juraja Šuttu? Je pravdou, pýtam sa vás, že pán Juraj Šutta bol dlhé roky poradcom pánov ministrov zdravotníctva Valentoviča a Rašiho? Je pravdou, že pán Juraj Šutta je alebo prinajmenšom bol dlhoročným životným partnerom pani Eriky Bilej, ktorá je predsedníčkou predstavenstva firmy Medical Group? A ak potvrdíte tieto informácie, je pravdou, že sú to opäť ďalšie nitky, ktoré celú túto kauzu a všetky ostatné tendre firmy Medical Group ťahajú k vám, k strane SMER? Ďakujem veľmi pekne.
R. Žiak, poslanec: (2002-10-15):
I. Presperín, doterajší podpredseda NR SR: Herman Arvay. H. Arvay, poslanec: Sľubujem. I. Presperín, doterajší podpredseda NR SR: Jirko Malchárek. J. Malchárek, poslanec: Sľubujem. I. Presperín, doterajší podpredseda NR SR: Robert Nemcsics. R. Nemcsics, poslanec: Sľubujem. I. Presperín, doterajší podpredseda NR SR: Branislav Opaterný. B. Opaterný, poslanec: Sľubujem. I. Presperín, doterajší podpredseda NR SR: Pavol Rusko. P. Rusko, poslanec: Sľubujem. I. Presperín, doterajší podpredseda NR SR: František Tóth.
Nicholsonová, Lucia, podpredsedníčka NR SR (2016-05-19):
V súlade s rokovacím poriadkom požiadal o slovo predkladateľ pán poslanec Mihál. Nech sa páči.
Danko, Andrej, predseda NR SR (2019-09-19):
Prosím, prezentujme sa a hlasujeme. (Hlasovanie.) Prítomných 123 poslancov, za 109, proti 4, zdržalo sa 10. Konštatujem, že sme návrh schválili. Pokračujeme hlasovaním v prvom čítaní o vládnom návrhu zákona o občianskych preukazoch (tlač 1607), bod 51 schváleného programu. Spravodajcom je člen výboru pre verejnú správu a regionálny rozvoj poslanec Glenda. Prosím ho, aby uviedol hlasovanie. (Rokovanie o vládnom návrhu zákona o občianskych preukazoch a o zmene a doplnení niektorých zákonov , tlač 1607.)
Blaha, Ľuboš, podpredseda NR SR (2023-12-19):
Pán poslanec Ján Hargaš.
Luščíková, Darina, poslankyňa NR SR (2024-04-23):
Ďakujem, pán kolega Dostál, že ste sa vo svojom príspevku zamerali hlavne na malých a stredných podnikateľov a na to, aký bude mať vplyv tento nový zákon na ich podnikanie a na ohrozenie hospodárskej súťaže. Ako súdna znalkyňa presne dobre viem, aký vágny pojem je hospodárnosť a akým spôsobom v podstate sa môže dokazovať úmysel v prípade nedosahovania tej hospodárnosti a ako sú bezmocné orgány činné v trestnom konaní. Veľmi často hlavne v regiónoch počúvam od podnikateľov to, že nevedia sa dostať k spravodlivej hospodárskej súťaži alebo k verejnému obstarávaniu, buď sú podmienky týchto súťaží vyhlásené tak, že sú určené priamo pre veľkých súťažiacich, ktorí sa zúčastňujú týchto konaní, ktorí sú spriaznení, a cítim frustráciu a hnev a bezmocnosť týchto podnikateľov z toho, že sa nevedia zúčastniť verejnej súťaže alebo ju nikdy nevyhrajú. Preto čo prináša tento nový návrh, vládny návrh zákona? Prináša len to, že ľudia sa zase nebudú, alebo malí podnikatelia a strední sa nebudú vedieť zúčastniť súťaží, nebudú o nich absolútne vedieť. Tieto nové podmienky, ako je zrušenie žiadosti o nápravu, zvýšenie limitu na podávanie námietok, robia presný opak, presný opak toho, čo znamená transparentnosť. Otvára sa, otvárajú sa dvere nekalým praktikám, korupcii a plytvaniu štátnych peňazí, ktoré potrebujeme pre skutočnú pomoc ľuďom. Týmto zákonom v podstate legitimizujete netransparentné verejné obstarávanie. Ďakujem.
V. Mazúrová, poslankyňa: (2007-06-29):
V súlade s § 38 ods. 1 písm. o) zákona č. 428/2002 Z. z. o ochrane osobných údajov v znení neskorších predpisov 1. júna 2007 predložil Úrad na ochranu osobných údajov dvojročnú správu o stave ochrany osobných údajov. Predseda Národnej rady Slovenskej republiky svojím rozhodnutím zo 4. júna 2007 č. 322 pridelil Správu o stave ochrany osobných údajov 2005 – 2007 (tlač 237) na prerokovanie Výboru Národnej rady Slovenskej republiky pre ľudské práva, národnosti a postavenie žien s tým, že výbor podá Národnej rade správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Výbor v súlade s citovaným rozhodnutím predsedu Národnej rady Slovenskej republiky rokoval o správe o stave ochrany osobných údajov v rokoch 2005 – 2007 na svojej 17. schôdzi 19. júna 2007. Výbor uznesením z 19. júna 2007 č. 79 správu o stave ochrany osobných údajov v rokoch 2005 – 2007 zobral na vedomie a odporúča Národnej rade Slovenskej republiky predmetnú správu zobrať na vedomie. Pán predseda, otvorte, prosím, rozpravu.
Galko, Ľubomír, poslanec NR SR (2018-03-26):
Ďakujem pekne. Vážený pán predseda, dávam procedurálny návrh, aby bolo dnešné rokovanie Národnej rady Slovenskej republiky od 17.00 hod. do 18.00 hod. prerušené, aby bola vytvorená parlamentná delegácia v zložení dvaja poslanci za každý poslanecký klub, ktorá predstúpi pred demonštrujúcich občanov a odprezentuje im postoje jednotlivých parlamentných strán. Odôvodnenie: Občania, ktorí prídu pred Národnú radu Slovenskej republiky vyjadriť svoj slobodný názor, si takéto predstúpenie pred nich od svojich zvolených zástupcov zaslúžia. Ďakujem pekne. (Potlesk.)
Blaha, Ľuboš, podpredseda NR SR (2024-01-31):
Presne je to tak v tom rokovacom poriadku. Ja som pána poslanca Sulíka upozornil a potom sa snažil nejak z toho verbálne vykľučkovať. Takže myslím si, že ten účel bol splnený. Poprosíme pani poslankyňu Zuzanu Mesterovú s procedurálnym návrhom. Nech sa páči.
Laššáková, Jana, podpredsedníčka NR SR (2014-11-08):
Pán poslanec Brocka, nech sa páči.
Heger, Eduard, poslanec NR SR (2019-09-13):
... alebo nemôže dostať.
V. Veteška, podpredseda NR SR: (2005-05-24):
Nasleduje druhé čítanie o návrhu poslanca Národnej rady Slovenskej republiky Igora Šulaja na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov . Návrh zákona ste dostali ako tlač 1054, spoločnú správu výborov ako tlač 1054a. Pán poslanec, teraz máte slovo.
Hort, Milan, podpredseda NR SR (2011-09-14):
Pán poslanec Paška bude reagovať na faktické poznámky.
Richter, Ján, poslanec NR SR (2022-05-05):
Pán podpredseda, dajte hlasovať o tom, že Národná rada sa uzniesla v súlade s § 73 ods. 3 písm. c ) zákona o rokovacom poriadku prerokovať predložený návrh zákona v druhom čítaní.
Osuský, Peter, poslanec NR SR (2017-09-07):
Ďakujem pekne, pán predsedajúci. Nepochybne témou odvolávania ministra Richtera na tejto schôdzi nie je alarmujúca nezamestnanosť. A samozrejme, iste by sme mohli dokladať, čo je príčinou zlepšenia na tomto poli, nakoľko bezpodmienečne výsledky cielenej politiky SMER-u a pána ministra a nakoľko všeobecný hospodársky vývoj. Témou tohto odvolávania je niečo, čo bolo tisíckrát opľuté v podobe základného postoja Natálie Blahovej, ktorá si dnes môže povedať; a kolega Blaha, verný pokynu svojho predsedu partaje tu nie je, iste by ho potešil citát klasika Fidela Castra, ktorý po útoku na kasárne Moncada pred súdom povedal: „Historia me absolvera.“ Dejiny ma ospravedlnia. Treba povedať, že jeho neospravedlnia dejiny. Zostal despotom až do pozdnej chvíle svojho života. Natáliu Blahovú história ospravedlnila. A to, prečo odvolávame Richtera, je proste preto, presne preto, že Natália Blahová mala pravdu. A keď dnes vidím prázdnu sálu bez ministra Richtera, spomínam si na grilovanie premiérky Radičovej, ktoré poriadal Fico and his melody boys and girls v časoch, keď si to tu šesť hodín pani premiérka odsedela, všetky tie nadávky a svinstvá, je veľké gerojstvo odpratať sa a s výnimkou pár ponechaných strážcov ohniska – kolegyňa Gabániová nebola zasvätená do toho, že má odísť, tak zostala – je len ukážkou toho, že dnešné odvolávanie je odvolávanie o morálke. (Potlesk.)
Halgašová, Jarmila, poslankyňa NR SR (2020-11-12):
Ďakujem. Pán poslanec Fico, vy ste sa naozaj zrazili s koňom? Nie ste zodpovedný za to všetko rozkrádanie tohto štátu? Mám tomu rozumieť, že „zlodej kričí, chyťte zlodeja“? To vaši ľudia sú momentálne stíhaní vo väzbe. Váš nominant Správy štátnych hmotných rezerv Kičura je v base a pri ňom ste boli ticho. A to vážne musíte za stranu SMER vystupovať vy, pod ktorého krídlami sa toto všetko dialo? A to vážne sa nenájde nikto iný, ktorý by za vašu stranu vystupoval? Dvanásť rokov ste tu šafárili a to neboli miliardy, milióny, ale miliardy eur, ktoré ste tomuto štátu ukradli. Rozdiel je v tom však, že ak sa preukáže porušenie pravidiel u nášho nominanta, tak ten sa bude aj zodpovedať. Ďakujem pekne. (Potlesk.)
Sulík, Richard, predseda NR SR (2010-12-02):
Pán Paška, chcem sa spýtať, že vyhovuje vašej predstave, keď po otvorení bodu programu o štátnom rozpočte, vystúpi najprv pán Jasovský, potom pán Mikloš a potom pán Počiatek? Dovtedy budeme rokovať, dokedy títo traja páni nevystúpia, takto sa vieme dohodnúť. Pýtam sa, či je... (Hlasy z pléna a ruch v sále.)
Sulík, Richard, predseda NR SR (2011-09-07):
Prepáčte, pán poslanec, poprosím kolegov o kľud tentokrát tu napravo, pána Hrušovského, podpredsedu, aj pána poslanca Galisa. Ďakujem pekne. Nech sa páči, pokračujte.
Laurenčík, Milan, poslanec NR SR (2010-07-09):
Sľubujem. (Potlesk.)
P. Paška, predseda NR SR: (2010-03-03):
(Hlasovanie.) 135 prítomných, 104 proti, 31 sa zdržalo. Tento bod sme neschválili.
Lipšic, Daniel, poslanec NR SR (2015-02-18):
Pán poslanec, zvolajte schôdzu k pánovi Kaníkovi, máte dosť hlasov, ja si to preštudujem, ten prípad a sľubujem, že sa vyjadrím. Dobre? Zvolajte schôdzu, máte na to dosť hlasov, nie je problém. Ja si to preštudujem, vyjadrím sa. Pán poslanec, vám ani nenapadne, že tu sa naozaj nám akože pod nos hodí analýza na začiatku schôdze, ktorú si máme preštudovať, ktorú niekto písal niekoľko dní, a máme v tom okamihu reagovať? To vám príde akože normálne? Normálne? Áno? Mne teda nie. Lebo mne sa zdá byť slušné, keď máme o niečom diskutovať, tak ten materiál pošlem dopredu, nech sa páči, preštudujte si to. Alebo teraz ja mám čo robiť, mám ísť do kancelárie si pozerať zákony a popritom sledovať rozpravu, alebo aká je vaša predstava? A po ďalšie. Ešte raz vám hovorím, nehovoríte pravdu, pán poslanec, keď tvrdíte, lebo už na čo poukázal pán poslanec Viskupič, na ten bod 15, je to zjavný nezmysel podľa mojej mienky, tvrdiť, že od okamihu podpísania plnomocenstva napriek tomu, že pán Pavlis bol šéf predstavenstva, s tým sporom nič nemal, lebo to už bol spor advokáta. Hovorím to znovu druhýkrát, aby ste to počuli aj vy a nehovorili, že neboli k tomu žiadne pripomienky, takže je to skoro Písmo sväté. No nie je. Sú tam nezmyselné, minimálne tento argument, na ktorý poukázal kolega, je nezmyselný. A to ani právnik podľa mňa nemusíte byť, aby ste pochopili. Predseda predstavenstva kedykoľvek mohol vziať plnomocenstvo späť, vziať žalobu späť, disponoval s tým sporom. Nie advokát. Ako to môžete hovoriť, že to je úplne v poriadku napísané, že to je proste nepriestrelné? No, nie je to nepriestrelné. Už minimálne v tomto jednom bode, na ktorý upozornil kolega Viskupič.
Laššáková, Jana, podpredsedníčka NR SR (2014-11-09):
Ale, pani podpredsedníčka, no tak sme sa striedali.
Figeľ, Ján, podpredseda NR SR (2013-12-12):
Ďalším rečníkom v rozprave je Jozef Mihál. Nech sa páči, pán kolega. Pokojne páni. Pán Mihál, máte slovo. Nech sa páči.
P. Hrušovský, podpredseda NR SR: (2002-06-26):
Pán poslanec, nech sa páči.
Pellegrini, Peter, predseda NR SR (2023-12-18):
Pán poslanec Kišš. Pán poslanec Kišš tu nie je. Pani poslankyňa Luščíková.
Kučera, Karol, poslanec NR SR (2020-11-26):
Ďakujem. Pán predsedajúci, kolegyne, kolegovia, v rozprave vystúpil jeden poslanec. Ako spoločný spravodajca podávam návrh na skrátenie lehoty na hlasovanie o podaných návrhoch v rozprave, pretože ešte neuplynula lehota podľa § 83 ods. 4 rokovacieho poriadku.
Blanár, Juraj, podpredseda NR SR (2022-04-29):
Pán poslanec Vážny.